《栗里华阳窝辞 移积金涧辞》
宋代·王质

长史御风兮舍人蹑云，掾左右兮山高谷深。昔渺渺兮何世，今茫茫兮何代。

王谢兮埃中，杨许兮尘外。五明重云兮咫尺而阻脩，东春兮西秋。

群芝兮递芳，朮花参花兮似不仝。人兮焉往，药香无歇兮人生不可以久留。

作者简介：王质（1135年—1189年），字景文，号雪山，郓州（今山东东平）人，寓居兴国军（今湖北阳新县）。南宋高宗、孝宗时期著名经学家、诗人、文学家。